У ЗША мы былі 4 разы, кожны раз па два месяцы, гэта было цікава, гэта было нова, успрымалі нас вельмі добра, таму што людзям цікава культура, якой няма там. Насельніцтва Амерыкі – гэта самыя розныя нацыянальнасці, народы, якія жывуць амерыканскім жыццём. Яны ўспрымаюць гэта вельмі блізка, вельмі хораша, хто цікавіцца каранямі, мае беларускія карані, той на трэці-чацвёрты канцэрт апранаецца ў вышыванкі, але хоць ты спяваеш па-беларуску, чалавек ужо нічога не разумее на гэтай мове. Ён проста шануе свае карані. 90 % нашай аўдыторыі – гэта амерыканцы, беларусы таксама завітвалі.